Diari Oficial de la Generalitat Valenciana


Sumari del DOGV 7336, del 11-08-2014 (2014/7629)

DECRET 134/2014, de 8 d'agost, del Consell, pel qual s'autoritza la posada en funcionament i la implantació d'ensenyaments universitaris oficials de grau en la Universitat Europea de Valencia.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7336

Data del DOGV
:   11-08-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/7629


Data del document
:   08-08-2014

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 134/2014, de 8 d'agost, del Consell, pel qual s'autoritza la posada en funcionament i la implantació d'ensenyaments universitaris oficials de grau en la Universitat Europea de Valencia. [2014/7629]  
La Universitat Europea de Valencia ha sol·licitat autorització per a implantar els ensenyaments universitaris oficials de grau que s'indiquen en l'annex d'este decret.  
El Consell Valencià d'Universitats i de Formació Superior va ser informat de la proposta d'implantació dels nous ensenyaments en la sessió de 18 de juliol de 2013.  
L'Agència Nacional d'Avaluació de la Qualitat i Acreditació (ANECA) i l'Agència Valenciana d'Avaluació i Prospectiva (AVAP) han emés els informes preceptius.  
Els corresponents plans d'estudi han sigut verificats pel Consell d'Universitats.  
Per això, d'acord amb els articles 12.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 8 d'agost de 2014,  
  
  
DECRETE  
  
Article 1. Autorització de la posada en funcionament de la Universitat Europea de Valencia  
S'autoritza la posada en funcionament de la Universitat Europea de Valencia, amb seu a València, amb efectes del curs acadèmic 2013/2014, en els termes que preveu la Llei 9/2012, de 4 de desembre, de la Generalitat, que va reconéixer esta universitat com a universitat privada.  
  
  
Article 2. Autorització d'ensenyaments  
S'autoritza la Universitat Europea de Valencia per a la implantació, amb efectes del curs 2013/2014, dels ensenyaments que conduïxen a l'obtenció dels títols oficials de grau els ensenyaments dels quals s'indiquen en l'annex d'este decret.  
  
Article 3. Inscripció en el registre i efectes  
De la present autorització s'informarà el Ministeri d'Educació, Cultura i Esport a l'efecte que este eleve al Govern la proposta per a l'establiment del caràcter oficial dels títols i que siguen inscrits en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
  
Article 4. Publicació dels plans d'estudi  
Tal com preveu l'article 35.4 de la Llei Orgànica 6/2001, de 21 de desembre, d'Universitats, en la redacció feta per la Llei Orgànica 4/2007, de 12 d'abril, el rector de la universitat, una vegada que el Govern haja aprovat el caràcter oficial dels títols, ordenarà la publicació dels plans d'estudi en el Boletín Oficial del Estado i en el Diari Oficial de la Comunitat Valenciana.  
  
Article 5. Renovació de l'acreditació dels títols de grau  
Abans del transcurs de sis anys a comptar de la data de la verificació inicial o des de l'última acreditació, els títols universitaris oficials de grau hauran de renovar l'acreditació en els termes establits en els articles 24.2 i 27 bis del Reial Decret 1393/2007, de 29 d'octubre, pel qual s'establix l'ordenació d'ensenyaments universitaris oficials, en la redacció que en fa el Reial Decret 861/2010, de 2 de juliol, de modificació de l'anterior.  
  
Article 6. Expedició dels títols  
Els títols universitaris seran expedits, en nom del rei, pel rector de la universitat, d'acord amb el que establix la normativa vigent.  
  
  
DISPOSICIONS ADDICIONALS  
  
Primera. Limitació del gasto  
L'aplicació i posterior desplegament d'este decret no podrà tindre cap incidència en la dotació de tots i cada un dels capítols de gasto assignada a la Conselleria d'Educació, Cultura i Esport, i, en tot cas, haurà de ser atés amb els mitjans personals i materials de la Universitat Europea de Valencia.  
  
Segona. Facultats d'aplicació i execució  
Es faculta a la consellera d'Educació, Cultura i Esport per a l'aplicació i execució d'este decret.  
  
DISPOSICIÓ FINAL  
  
Única. Eficàcia  
Este decret tindrà efectes a partir de l'endemà de la publicació en el Diari Oficial de la Comunitat Valenciana.  
  
València, 8 d'agost de 2014  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
ANNEX  
Graus curs 2013/2014  
  
Universitat Europea de Valencia.  
  
1. Grau en Criminologia.  
2. Grau en Dret.  
3. Grau en Direcció i Creació d'Empreses.  
4. Grau en Infermeria.  
5. Grau en Fisioteràpia.  
6. Grau en Fonaments de l'Arquitectura.  
7. Grau en Màrqueting i Direcció Comercial.  
8. Grau en Odontologia.  
9. Grau en Relacions Internacionals.  
10. Grau en Traducció i Comunicació Intercultural.